Tilbage i 2016 blev der spottet en sjakal i Lille Vildmose, og nu godt og vel syv år senere nåede man at få et lille håb for, at en  ny var til stede i mosen. Fotograf Villy Jensen har nemlig taget et billede søndag morgen klokken 04.30 ved brandvagttårnet på Hegnsvej af hvad, der måske ligner en sjakal. Dog viste det sig, at være noget helt andet end det meget sjældne dyr. - Ud fra billedet tør jeg ikke sige, at det er en sjakal. Det er nok mest realistisk, at det er en ræv. Men jeg vil medgive, at den ser stor ud, fortalte direktør og naturvejleder hos Lille Vildmose centret Jakob Konnerup til TV2 Nord omkring klokken 10. Se opslaget herunder: Ikke helt alligevel Sjakalen er et hundedyr, der er større end en ræv, men mindre end en golden retriever. En sjakal kan kendes fra en ræv og, fordi den er cirka dobbelt så stor som en ræv. Men har kun set syv sjakaler i Danmark ifølge Danmarks Naturfredsforening . Her har to af gangene været i Nordjylland. Så havde dyret på billedet vist sig at være en sjakal, så havde det været til stor glæde for direktøren. - Det er jo vildt spændende sådan noget, og jeg er sikker på, at fotograferne altid hjælper os alt, hvad de kan, for at vi kan følge med i, hvad der sker, pointerer Jakob Konnerup. Det var denne Silhuet, der snød tidligt søndag morgen: Dog viste sjakalen sig at være en silhuet, som forestiller en ræv, der var sat op på en af de opdyrkede marker udenfor Lille Vildmosens indhegning. Ja faktisk var der sat to silhuetter op for at skræmme dyr væk - som for eksempel gæs - fra marken. - Den er dog lidt større end en ræv, griner Jakob Konnerup, der fik en fotograf til at tjekke området ud omkring klokken 11. - Så der er desværre ingen sjakal i denne omgang, øv, tilføjer direktøren. Den sjakal, som var i Lille Vildmose tilbage i 2016, blev sidst spottet i 2017. Man havde fundet video, hvor det tydet på, at den havde grå stær, derfor er direktøren sikker på, at den gik naturens gang.
Det kunne have været tæt på sensationelt. Dog viste det sig, at være lidt en anden historie.